Huanbei

Huanbei () er et arkeologisk funnsted med en by fra det gamle kinesiske Shangdynastiets tid. Det er i den nordlige utkant av den moderne by Anyang i provinsen Henan i Folkerepublikken Kina. Stedet ble oppdaget i 2000. Navnet kommer av at dette er nord (běi) for elven Huan.

En stor del av funnet er fra  den midtre del av Shang-tiden (ca. 1450-1250 f.Kr.), og en del funn er daterre til Fase III. Funnene er fra en eldre periode enn nærliggende Yinxu. Sannsynligvis ble området forlatt under Fase III. Palassene har sannsynligvis ikke blitt oppført før i Fase II. Troligvis kan Huanbei plasseres i tiden et sted på 1300-tallet f.Kr. og definitivt innen tiden for kong Wu Ding (r. 1250–1192 f.Kr). Sannsynlig datering er intervallet fra da kong He Dan Jia flyttet til Xiang (相) (midten på 1300-tallet f.Kr. Regjeringstiden beregnet basert på Bambusannalenes rådata om regentlengder kombinert med kronologiprosjektet Xia–Shang–Zhous datering at kong Wu Ding tiltrede 1250 f.Kr. og til at kong Pan Geng flyttet til Yin (殷) (ca 1300 f.Kr.)

Oppdagelsen ble foretatt etter en forundersøkelse foretatt i 1999 av Det kinesiske akademi for samfunnsvitenskaps arkeologiske institutt i samarbeid med Archaeometry Laboratory ved University of Minnesota.

Den enorme oldtidsbyen lå begravd åtte meter under bakken da den ble oppdaget. Byen er omgitt av jordvoller,og er omtrent tirkantet og orientert mot 13 grader øst fo nord, med et areal på 470 hektar, hvorav et stort pallas/tempel-kompleks på 41 hektar. En del av byen ligger under Anyangs lufthavn, noe som begrenser arkeologenes utgravningakuligheter.

Byen synes å ha blitt brent til grunnen etter om lag 50 års bosetting, kort tid før byggingen av Shang-dynastiets siste hovedstad som nå er kjent som Yinxu, rett sør for elven.

Byen er blitt utgravd av kinesere, amerikanere fra University of Minnesota og fra University of Wisconsin og kanadiere fra University of British Columbia.

Referanser

Kilder







Kategori:Shang-dynastiets historie
Kategori:Henans historie
Kategori:Anyang
Kategori:Arkeologiske steder i Kina